LT Europos Sąjungos oficialusis leidinys L 147/3

KOMISIJOS REGLAMENTAS (ES) 2015/896

2015 m. birželio 11 d.

kuriuo iš dalies keičiamas Europos Parlamento ir Tarybos reglamento (EB) Nr. 396/2005 IV priedas dėl Trichoderma polysporum štamo IMI 206039, Trichoderma asperellum (buvusi T. harzianum) štamų ICC012, T25 ir TV1, Trichoderma atroviride (buvusi T. harzianum) štamų IMI 206040 ir T11, Trichoderma harzianum štamų T-22 ir ITEM 908, Trichoderma gamsii (buvusi T. viride) štamo ICC080, Trichoderma asperellum (štamas T34), Trichoderma atroviride štamo I-1237, geraniolio, timolio, sacharozės, geležies (III) sulfato, geležies (II) sulfato ir folio rūgšties didžiausios leidžiamosios koncentracijos tam tikruose produktuose ar ant jų

(Tekstas svarbus EEE)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 5 straipsnio 1 dalį,

kadangi:

(1) Trichoderma polysporum štamo IMI 206039, Trichoderma asperellum (buvusi T. harzianum) štamų ICC012, T25 ir TV1, Trichoderma atroviride (buvusi T. harzianum) štamų IMI 206040 ir T11, Trichoderma harzianum štamų T-22 ir ITEM 908, Trichoderma gamsii (buvusi T. viride) štamo ICC080, Trichoderma asperellum (štamas T34), Trichoderma atroviride štamo I-1237, sacharozės, geraniolio ir timolio konkreti DLK nėra nustatyta, šios medžiagos nebuvo įtrauktos į Reglamento (EB) Nr. 396/2005 IV priedą, todėl taikoma to reglamento 18 straipsnio 1 dalies b punkte nurodyta numatytoji 0,01 mg/kg vertė. Geležies (III) sulfatas, geležies (II) sulfatas ir folio rūgštis yra įtraukti į Reglamento (EB) Nr. 396/2005 IV priedą;

(2) dėl Trichoderma polysporum štamo IMI 206039 (2), Trichoderma asperellum (buvusi T. harzianum) štamų ICC012, T25 ir TV1 (3) , Trichoderma atroviride (buvusi T. harzianum) štamų IMI 206040 ir T11 (4), Trichoderma harzianum štamų T-22 ir ITEM 908 (5), Trichoderma gamsii (buvusi T. viride) štamo ICC080 (6), Trichoderma asperellum (štamas T34) (7) ir Trichoderma atroviride štamo I-1237 (8) Europos maisto saugos tarnyba (toliau – Tarnyba) negalėjo padaryti išvados dėl su mityba susijusios rizikos vartotojams, kadangi nebuvo tam tikros informacijos ir tą klausimą turėjo papildomai apsvarstyti rizikos valdytojai. Tas papildomas svarstymas aptartas atitinkamose peržiūros ataskaitose (9), kuriose padaryta išvada, kad šios medžiagos nėra patogeniškos žmonėms ir nėra tikėtina, kad dėl jų susidarytų toksinai, kurie būtų svarbūs žmonių sveikatai. Atsižvelgdama į šią išvadą Komisija mano, kad šias medžiagas tikslinga įtraukti į Reglamento (EB) Nr. 396/2005 IV priedą;

(3) dėl timolio (10) Tarnyba negalėjo padaryti išvados dėl su mityba susijusios rizikos vartotojams vertinimo, nes ji neturėjo tam tikros informacijos, ir pagal Komisijos įgyvendinimo reglamentą (ES) Nr. 568/2013 (11) medžiaga iš esmės buvo patvirtinta su sąlyga, kad bus pateikta patvirtinamosios informacijos. Timolio natūraliai yra augaluose. Atsižvelgiant į tai manoma, kad yra tikslinga šią medžiagą laikinai įtraukti į Reglamento (EB) Nr. 396/2005 IV priedą, kol Tarnyba pateiks pagrįstą nuomonę pagal 12 straipsnio 1 dalį;

(4) dėl geraniolio (12) Tarnyba negalėjo padaryti išvados dėl su mityba susijusios rizikos vartotojams vertinimo, nes ji neturėjo tam tikros informacijos, ir pagal Komisijos įgyvendinimo reglamentą (ES) Nr. 570/2013 (13) medžiaga buvo patvirtinta su sąlyga, kad bus pateikta patvirtinamosios informacijos. Geraniolio natūraliai yra augaluose. Atsižvelgiant į tai manoma, kad yra tikslinga šią medžiagą laikinai įtraukti į Reglamento (EB) Nr. 396/2005 IV priedą, kol Tarnyba pateiks pagrįstą nuomonę pagal 12 straipsnio 1 dalį;

(5) sacharozė yra patvirtinta kaip pagrindinė medžiaga pagal Europos Parlamento ir Tarybos reglamentą (EB) Nr. 1107/2009 (14). Atsižvelgdama į Komisijos įgyvendinimo reglamentą (ES) Nr. 916/2014 (15), Komisija mano, kad yra tikslinga įtraukti šią medžiagą į Reglamento (EB) Nr. 396/2005 IV priedą;

(6) geležies (III) sulfatas nėra veiklioji medžiaga pagal Reglamentą (EB) Nr. 1107/2009. Todėl ši medžiaga nepatenka į Reglamento (EB) Nr. 396/2005 taikymo sritį. Atsižvelgiant į tai, manoma, kad būtų tikslinga išbraukti šią medžiagą iš Reglamento (EB) Nr. 396/2005 IV priedo;

(7) Komisijos sprendime 2007/442/EB (16) numatyta folio rūgšties neįtraukti į Tarybos direktyvos 91/414/EEB (17) I priedą. Reglamento (EB) Nr. 396/2005 12 straipsnis folio rūgščiai netaikomas, todėl tikslinga panaikinti po įrašo, skirto folio rūgščiai, esančią 1 išnašą, kurioje yra nuoroda į tą nuostatą;

(8) geležies (II) sulfatas ir folio rūgštis pagal Europos Parlamento ir Tarybos direktyvą 2002/46/EB (18) yra maisto papildai. Kitos IV priede išvardytos medžiagos yra maisto priedai ar kvapiosios medžiagos. Atsižvelgiant į tai, tikslinga iš dalies pakeisti 2 išnašą darant platesnę nuorodą į kitus konkrečius maisto ir pašarų teisės aktus;

(9) remiantis Tarnybos išvada ir atsižvelgiant į su nagrinėjamuoju klausimu susijusius veiksnius, atitinkami DLK pakeitimai atitinka Reglamento (EB) Nr. 396/2005 5 straipsnio 1 dalyje ir 14 straipsnio 2 dalyje nustatytus reikalavimus;

(10) todėl Reglamentas (EB) Nr. 396/2005 turėtų būti atitinkamai iš dalies pakeistas;

(11) šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

PRIĖMĖ ŠĮ REGLAMENTĄ:

1 straipsnis

Reglamento (EB) Nr. 396/2005 IV priedas iš dalies keičiamas pagal šio reglamento priedą.

2 straipsnis

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse. Priimta Briuselyje 2015 m. birželio 11 d. Komisijos vardu Pirmininkas Jean-Claude JUNCKER

(1) OL L 70, 2005 3 16, p. 1.

(2) Europos maisto saugos tarnyba; Conclusion on the peer review of the pesticide risk assessment of the active substance Trichoderma polysporum strain IMI 206039. EFSA Journal 2013;11(1):3035. [38 pp.] doi:10.2903/j.efsa.2013.3035.

(3) Europos maisto saugos tarnyba; Conclusion on the peer review of the pesticide risk assessment of the active substance Trichoderma asperellum strains ICC012, T25 and TV1. EFSA Journal 2013;11(1):3036. [61 pp.] doi:10.2903/j.efsa.2013.3036.

(4) Europos maisto saugos tarnyba; Conclusion on the peer review of the pesticide risk assessment of the active substance Trichoderma atroviride strains IMI-206040 and T11. EFSA Journal 2013;11(1):3056. [29 pp.] doi:10.2903/j.efsa.2013.3056.

(5) Europos maisto saugos tarnyba, 2013 m. Conclusion on the peer review of the pesticide risk assessment of the active substance Trichoderma harzianum Rifai strains T-22 and ITEM-908. EFSA Journal 2013;11(10):3055, 47 pp. doi:10.2903/j.efsa.2013.3055.

(6) Europos maisto saugos tarnyba; Conclusion on the peer review of the pesticide risk assessment of the active substance Trichoderma gamsii ICC080. EFSA Journal 2013;11(1):3062. [29 pp.] doi:10.2903/j.efsa.2013.3062.

(7) Europos maisto saugos tarnyba; Conclusion on the peer review of the pesticide risk assessment of the active substance Trichoderma asperellum strain T34. EFSA Journal 2012;10(5):2666. [37 pp.] doi:10.2903/j.efsa.2012.2666.

(8) Europos maisto saugos tarnyba; Conclusion on the peer review of the pesticide risk assessment of the active substance [Trichoderma atroviride strain I-1237.]. EFSA Journal 2012;10(10):2706. [33 pp.] doi:10.2903/j.efsa.2012.2706.

(9)

— Review report for the active substance Trichoderma polysporum IMI 206039. Baigta priimti Maisto grandinės ir gyvūnų sveikatos nuolatinio komiteto posėdyje 2008 m. liepos 11 d., siekiant įtraukti Trichoderma polysporum IMI 206039 į Direktyvos 91/414/EEB I priedą. SANCO/1867/08–2014 m. liepos 11 d. 6-a peržiūra.

— Review report for the active substance Trichoderma asperellum (formerly T. harzianum) ICC012. Baigta priimti Maisto grandinės ir gyvūnų sveikatos nuolatinio komiteto posėdyje 2008 m. liepos 11 d., siekiant įtraukti Trichoderma asperellum (buvusi T. harzianum) ICC012 į Direktyvos 91/414/EEB I priedą. SANCO/1842/08–2014 m. liepos 11 d. 5-a peržiūra.

— Review report for the active substances Trichoderma gamsii ICC080 (formerly Trichoderma viride strain ICC080), Trichoderma asperellum T25* (formerly identified as Trichoderma viride strain T-25) and Trichoderma asperellum TV1 (formerly identified as Trichoderma viride strain TV1). Baigta priimti Maisto grandinės ir gyvūnų sveikatos nuolatinio komiteto posėdyje 2008 m. liepos 11 d., siekiant įtraukti Trichoderma gamsii ICC080 (buvusi Trichoderma viride štamas ICC080), Trichoderma asperellum T25* (buvusi identifikuota kaip Trichoderma viride štamas T-25) ir Trichoderma asperellum TV1 (buvusi identifikuota kaip Trichoderma viride štamas TV1) į Direktyvos 91/414/EEB I priedą. SANCO/1868/08–2014 m. liepos 11 d. 6-a peržiūra.

— Review report for the active substance Trichoderma atroviride IMI 206040 (formerly T. harzianum IMI 206040). Baigta priimti Maisto grandinės ir gyvūnų sveikatos nuolatinio komiteto posėdyje 2008 m. liepos 11 d., siekiant įtraukti Trichoderma atroviride IMI 206040 (buvusi T. harzianum IMI 206040) į Direktyvos 91/414/EEB I priedą. SANCO/1866/08–2014 m. liepos 11 d. 6-a peržiūra.

— Review report for the active substance Trichoderma atroviride (formerly T. harzianum) T-11. Baigta priimti Maisto grandinės ir gyvūnų sveikatos nuolatinio komiteto posėdyje 2008 m. liepos 11 d., siekiant įtraukti Trichoderma atroviride (buvusi T. harzianum) T-11 į Direktyvos 91/414/EEB I priedą. SANCO/1841/08–2014 m. liepos 11 d. 6-a peržiūra.

— Review report for the active substance Trichoderma harzianum T-22. Baigta priimti Maisto grandinės ir gyvūnų sveikatos nuolatinio komiteto posėdyje 2008 m. liepos 11 d., siekiant įtraukti Trichoderma harzianum T-22 į Direktyvos 91/414/EEB I priedą. SANCO/1839/08–2014 m. liepos 11 d. 5-a peržiūra.

— Review report for the active substance Trichoderma harzianum ITEM 908. Baigta priimti Maisto grandinės ir gyvūnų sveikatos nuolatinio komiteto posėdyje 2008 m. liepos 11 d., siekiant įtraukti Trichoderma harzianum ITEM 908 į Direktyvos 91/414/EEB I priedą. SANCO/1840/08–2014 m. liepos 11 d. 6-a peržiūra.

— Review report for the active substance Trichoderma asperellum T34. Baigta priimti Maisto grandinės ir gyvūnų sveikatos nuolatinio komiteto posėdyje 2012 m. lapkričio 20 d., siekiant įtraukti Trichoderma asperellum T34 į Direktyvos 91/414/EEB I priedą. SANCO/12614/2012–2012 m. lapkričio 20 d. 4-a peržiūra.

— Review report for the active substance Trichoderma atroviride strain I-1237. Baigta priimti Maisto grandinės ir gyvūnų sveikatos nuolatinio komiteto posėdyje 2012 m. lapkričio 20 d., siekiant įtraukti Trichoderma atroviride štamą I-237 į Direktyvos 91/414/EEB I priedą. SANCO/12620/2012–2012 m. lapkričio 20 d. 4-a peržiūra.

(10) Europos maisto saugos tarnyba; Conclusion on the peer review of the pesticide risk assessment of the active substance thymol. EFSA Journal 2012;10(11):2916. [43 pp.] doi:10.2903/j.efsa.2012.2916.

(11) 2013 m. birželio 18 d. Komisijos įgyvendinimo reglamentas (ES) Nr. 568/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga timolis ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 167, 2013 6 19, p. 33).

(12) Europos maisto saugos tarnyba; Conclusion on the peer review of the pesticide risk assessment of the active substance geraniol. EFSA Journal 2012;10(11):2915. [44 pp.] doi:10.2903/j.efsa.2012.2915.

(13) 2013 m. birželio 17 d. Komisijos įgyvendinimo reglamentas (ES) Nr. 570/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga geraniolis ir iš dalies keičiamas Įgyvendinimo reglamento (ES) Nr. 540/2011 priedas (OL L 168, 2013 6 20, p. 18).

(14) 2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).

(15) 2014 m. rugpjūčio 22 d. Komisijos įgyvendinimo reglamentas (ES) Nr. 916/2014, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga sacharozė ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 251, 2014 8 23, p. 16).

(16) 2007 m. birželio 21 d. Komisijos sprendimas 2007/442/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijų panaikinimo (OL L 166, 2007 6 28, p. 16).

(17) 1991 m. liepos 15 d. Tarybos Direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

(18) 2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).